Document ID: 31990D0170

Sklep Sveta
z dne 2. aprila 1990
o sprejetju sklepa/priporočila OECD o nadzoru čezmejnega premeščanja nevarnih odpadkov s strani Evropske gospodarske skupnosti
(90/170/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 130s Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju mnenja Ekonomsko-socialnega odbora [2],
ker je Odbor za okolje Organizacije za ekonomsko sodelovanje in razvoj (OECD) posredoval Svetu te organizacije osnutek sklepa/priporočila, s katerim med drugim priporoča hitro ratifikacijo in uporabo Baselske konvencije o nadzoru čezmejnih premeščanj nevarnih odpadkov in njihovega odstranjevanja, podpisane 22. marca 1989 s strani nekaterih držav članic OECD ter Skupnosti;
ker je namen navedenega sklepa/priporočila, da bi med drugim obvezal države članice k uvedbi nadzora čezmejnih premeščanj nevarnih odpadkov;
ker del področja uporabe Baselske konvencije in navedenega sklepa/priporočila sodi v pristojnost Skupnosti;
ker bi morala Skupnost sklep/priporočilo sprejeti na prihodnjem zasedanju Sveta OECD,
SKLENIL NASLEDNJE:
Edini člen
Sklep/priporočilo Sveta OECD o nadzoru čezmejnih premeščanj nevarnih odpadkov se odobri v imenu Evropske skupnosti za področja, ki so v njeni pristojnosti.
Besedilo sklepa/priporočila OECD je priloženo.
V Luxembourgu, 2. aprila 1990

Labels: 3
13
5
20